Α.Ο.Κ. Καλυμνιακός

Ο Αθλητικός Όμιλος Καλύμνου «Καλυμνιακός» γνωστός και ως Α.Ο.Κ. Καλυμνιακός είναι αθλητικό σωματείο με έδρα την πόλη της Καλύμνου στο ομώνυμο νησί. Επίσημο έτος ίδρυσης του συλλόγου είναι το 1970, έχει χρώματα το μπλε και το λευκό και έμβλημα την λύρα, του μυθικού ολύμπιου θεού της μουσικής Απόλλωνα.

Διατηρεί τμήμα ποδοσφαίρου από την ίδρυσή του, ενώ πιο πρόσφατα διέθετε και τμήμα καλαθοσφαίρισης το οποίο όμως έχει αναστείλει τη λειτουργία του. Στο ποδόσφαιρο έχει εκπροσωπήσει την Κάλυμνο στην Δ΄ Εθνική κατηγορία και ανήκει στη δύναμη της Ε.Π.Σ. Δωδεκανήσου.

 Ιστορικό 
Αποτελεί την ιστορική συνέχεια των 3 πρώτων ποδοσφαιρικών σωματείων της Καλύμνου «Καζώνης», «ΑΕΚ» και «Ποσειδών» μετά τον Β΄ Παγκόσμιο Πόλεμο και της μεγάλης ποδοσφαιρικής αδράνειας του νησιού κατά τα πρώτα χρόνια της δικτατορίας, αφού δεν υπήρχε κανένα ποδοσφαιρικό σωματείο. Ο «Αθλητικός Όμιλος Καλύμνου «Καλυμνιακός» ιδρύθηκε επίσημα το 1970 ως ποδοσφαιρικό σωματείο από τους Λουκά Καραμανώλη, Νικόλα Καβουρμά και Ηλία Καρακατσάνη, αν και η αρχική σύλληψη της ιδέας ήταν στα τέλη του 1960. Πρώτος πρόεδρος του Δ.Σ. του Α.Ο.Κ. Καλυμνιακός ήταν ο Λουκάς Καραμανώλης.

Με την επίσημη ίδρυσή του, ο Καλυμνιακός εντάχθηκε στη δύναμη της Ε.Π.Σ. Δωδεκανήσου και έκτοτε συμμετέχει ενεργά σε όλα τα επίσημα πρωταθλήματα. Το 1976 ανήλθε για πρώτη φορά στην Α΄ Κατηγορία και η πρώτη επιτυχία ήρθε την περίοδο 1985-86 όπου ως πρωταθλητής Δωδεκανήσου κέρδισε την άνοδο στην Δ΄ Εθνική κατηγορία.Ιστορία Α.Ο. Καλυμνιακός, επίσημη ιστοσελίδα του συλλόγου Η περίοδος 1986-87 ήταν η πρώτη συμμετοχή από τις 6 συνολικά (1989-90, 1990-91, 1992-93, 1993-94 και 1997-98 οι υπόλοιπες) του Καλυμνιακού σε εθνικό επίπεδο και πιο συγκεκριμένα στο πρωτάθλημα της Δ΄ Εθνικής. Έκτοτε μέχρι και σήμερα η αγωνιστική του δράση περιορίστηκε στα πρωταθλήματα Δωδεκανήσου. Συνολικά έχει κατακτήσει 3 πρωταθλήματα (1986, 1989, 1992) Ε.Π.Σ. Δωδεκανήσου.

 Παρουσία στην Δ΄ Εθνική 
1986-1987 (1ος όμιλος): 13η θέση σε 19 ομάδες.Greece - List of Fourth Level Final Tables, 1986/87 Group 1, rsssf.com 
1989-1990 (5ος όμιλος): 16η θέση σε 19 ομάδες.Greece - List of Fourth Level Final Tables, 1989/90 Group 5, rsssf.com 
1990-1991 (7ος όμιλος): 17η θέση σε 22 ομάδες.Greece - List of Fourth Level Final Tables, 1990/91 Group 7, rsssf.com 
1992-1993 (2ος όμιλος): 6η θέση σε 16 ομάδες.Greece - List of Fourth Level Final Tables, 1992/93 Group 2, rsssf.com 
1993-1994 (2ος όμιλος): 14 θέση σε 16 ομάδες.Greece - List of Fourth Level Final Tables, 1993/94 Group 2, rsssf.com
1997-1998 (1ος όμιλος): 9η θέση σε 17 ομάδες.Greece - List of Fourth Level Final Tables, 1997/98 Group 1, rsssf.com

 Τμήμα καλαθοσφαίρισης 
Το 2013 ο Α.Ο.Κ. Καλυμνιακός τροποποίησε το καταστατικό του και ίδρυσε τμήμα καλαθοσφαίρισης για πρώτη φορά στην ιστορία του.Και εγένετο… Καλυμνιακός! dimokratiki.gr Έλαβε μέρος στα πρωταθλήματα της Τοπικής Επιτροπής Ε.Ο.Κ. Δωδεκανήσου.

Το 2017 το τμήμα καλαθοσφαίρισης του συλλόγου ανέστειλε τη λειτουργία του.Διαλύεται το τμήμα μπάσκετ του ΚΑΛΥΜΝΙΑΚΟΥ kalymnos-news.gr

 Παραπομπές 

 Πηγές 
Η Ιστορία του Α.Ο.Κ. Καλυμνιακός, επίσημη ιστοσελίδα του συλλόγου

 Εξωτερικοί σύνδεσμοι 

Επίσημη ιστοσελίδα του Α.Ο.Κ. Καλυμνιακός

Κατηγορία:Αθλητικοί σύλλογοι Δωδεκανήσων
Κατηγορία:Ιδρύσεις αθλητικών συλλόγων το 1970
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2013